钦定古今图书集成/明伦汇编/官常典/第504卷 > 李斌
## 钦定古今图书集成/明伦汇编/官常典/第504卷 > 李斌

按《宋史》本传：“斌，青州人。太宗在晋邸，闻其状貌魁伟，
召置左右。即位，补御龙直副指挥使。太平兴国中，以
天武指挥使领郑州刺史。七年，坐尝受秦王廷美馈
遗，贬曹州都校。雍熙三年，迁营州刺史。四年，领溪州
团练使，连为贝、冀二州驻泊都监。淳化中，继领莱州、
洺州团练使。勤于政理，人服其清慎，转运使陈纬以”
状闻于朝。至道中，拜桂州观察使，仍判洺州，徙沧州。
及代，吏民不忍其去，邻境亦上其善状，诏书褒美之。
咸平三年卒，年六十一。